

**22 martie 2022**

**COMUNICAT DE PRESĂ**

***APIA efectuează plata ajutorului de stat în sectorul creșterii animalelor***

Agenția de Plăți şi Intervenție pentru Agricultură (APIA), prin Centrele Județene, informează că **efectuează plata ajutorului de stat în sectorul creșterii animalelor**, solicitat prin **cererile de plată aferente serviciilor prestate în luna ianuarie 2022**.

Suma autorizată la platăîn valoare de **5.062.305,55 lei** se acordă de la bugetul de stat, prin bugetul Ministerului Agriculturii și Dezvoltării Rurale (MADR), pentru un număr **de 28 solicitanți** care au accesat această formă de ajutor de stat în conformitate cu prevederile Hotărârii de Guvern nr.1179/2014 privind instituirea unei scheme de ajutor de stat în sectorul creșterii animalelor, cu modificările şi completările ulterioare.

*„Am asigurat finanțarea serviciilor prestate în luna ianuarie 2022**pentru înregistrarea și testarea calității genetice a raselor de animale, pentru că este extrem de important să sprijinim fermierii crescători de animale pentru a face față competitivității crescute din acest sector. Îmbunătățirea continuă a randamentului efectivelor de animale este esențială pentru dezvoltarea afacerilor din sectorul zootehnic”,* a afirmat ministrul Adrian CHESNOIU*.*

***APIA, mereu alături de fermieri!***

**SERVICIUL RELAŢII CU PUBLICUL ŞI COMUNICARE**